Årsberetning Danmarks Naturfredningsforening i Køge 2018:

Vi har i årets løb afholdt 6 møder i bestyrelsen hos Ib i St. Ladager, herudover har vi holdt sommerfrokost hos Birgit og Richardt Sdr. Badevej

Julefrokost afholdes på Jenners – Guldfisken 18. december. 2018..

Møde med ETK 1. marts vedr. skovpolitik i Køge Kommune – ETK varetager mange naturopgaver. herunder pleje af mange af kommunens grønne områder. (med større og mindre held)…DN har foreslået, at kommunens småskove får lov at henligge urørte. Ligesom vi har foreslået kommunen, at borgerne kan melde ind, hvor man ønsker et træ eller skov.

Birgit stod for DN.s landsdækkende affaldsindsamling den 22. april i vores kommune. (Hele bestyrelsen/DN var også ude at samle affald) Rigtig mange havde meldt sig (borgerforeninger, private, skoler osv.osv) det er en happening, der breder sig og har stor bevågenhed i befolkningen, samt forhåbentlig opdragende virkning.

Ringplettet gøgeurt på Sdr. Strand DN og Køge kommune v/miljøafd. var på stranden 25. juni for at optælle bestanden af denne orkide. Vi har en idè om, at den går tilbage i antal grundet opstuvning af vand i engene, hvor den har sine voksesteder.Voksestederne bliver formentlig ødelagt pga. sandpåfyldning på stranden – således, at der ikke sker udledning af vand fra strandengene, dette holder vi øje med. Oprindelig var det planlagt, at der skulle være foretaget afdræning til Køge Bugt fra strandengene, men det blev aldrig til noget. Køge Kyst og Køge Kommune er opmærksom på problematikken –men afventer næste års optælling af planten, for at have reelle data at tage udgangspunkt i.

Optællingen kunne ikke lade sig gøre, da Vallø Stift havde foretaget ”naturpleje” i deres strandeng – slået græs og andet – fint nok, men ladet alt ligge. Det skulle naturligvis have været fjernet. Desuden havde man været meget omhyggelige med at køre uden om en stor bestand af rynket rose.

Der var samrådsmøde i Sorø den 27.juni, hvor vores nye præsident Maria Reumert Gjerding fortalte om hendes visioner som præsident for DN, det lød lovende.

Sommerfugletur den 5. august med Klaus Hermansen som guide. Turen gik til Gunderup – vi så flere skovperlemorssommerfugle selv på dette sene tidspunkt. Denne smukke sommerfugl er blevet mere almindelig i skoven (herligt)

Køges kommuneplan for 2017 er i høring frist for indlæg er 21. september, vi har holdt flere møder m.v. hvor vi har talt om vores holdning.

Jeg var til borgermøde vedr. kommuneplanen, her overtog anti-vindmøllefolket mødet med deres modstand mod møller i Vilkestrup og Rødbylund, måske har de ret, men de gik da ind for vindmøller, blot det var andre steder.

DN går ind for 2 – 4 vindmøller på Køge Havns dækmoler. Disse møller blev ikke nævnt på borgermødet, og er forhåbentlig stadig i spil.

Ib Johnsen har sammenfattet for svar til kommunen, og Nanna og Erling har sendt læserbrev til vore aviser med DN.s holdninger.

Kort kan det konkluderes, at vi ønsker bedre sikring af vores grundvand, sprøjteforbud i de grundvandsdannende områder, hvor der nu er udfærdiget helt nye opmålinger af grundvandsdannelsen, det må der handles på, en træ- og skovpolitik i Køge Kommune, eventuelt plantning af skov i sårbare grundvandsområder.

Pleje af kommunens fredede områder, der har været meget forsømt, der er faktisk ikke sket noget i flere år, selvom der foreligger plejeplaner for vore moser (Regnemark- og Valore Moser)

Ib Johnsen har udarbejdet en 14 punkt plan med emner – hvor opfølgning er fordelt til bestyrelsens medlemmer (Planen vedl. særskilt)

Corona Camping i Regnemark har udvidet deres aktiviteter ind i fredningen, hvilket vi har påklaget til Køge Kommune.

DN blev gjort bekendt med en større udsætning og fodring af ænder i et meget fint springfrøvandhul i Lellinge Frihed. Tilhørende GammelKøgegaard. Godsforvalteren på godset kontaktet af undertegnede. Han lovede at man ville ophøre med denne aktivitet.

DN blev orienteret af Henrik Bringsøe

Møde i Grundvandsrådet i Køge Kommune, hvor vi blev orienteret om de nyligt afsluttende opmålinger af grundvandsdannelsen og de sårbare områder mht. nedsivning af giftstoffer til grundvandet – nu må vi forvente, at kommunen handler på disse nye undersøgelser.

7. oktober økologisk høstmarked på Køge Torv- det var en succes trods noget besvær mht. levering af materiale fra DN.s hovedforening samt manglende telt og bord.

Men de fire fra DN, Birgit, Richardt, Dan og Susanne klarede det fint – tak for det.

Det var forhåbentlig det meste, men jeg har nok glemt noget.

Henrik Petersen

Formand.